
                                                                                                               Anexa la HCL nr._____/_____
CONVENŢIE DE CONSTITUIRE A DREPTURILOR DE UZ, SERVITUTE ȘI ACCES LA UTILITĂȚILE PUBLICE

NR.____/____
Capitolul I – Părți contractante

Art.1.Între subscrisele părţi contractante


Municipiul Alba Iulia, prin Consiliul Local al municipiului Alba Iulia cu sediul în Alba Iulia, str.Calea Moţilor, nr.5A, reprezentat prin dl.Pleșa Gabriel Codru – Primarul municipiului Alba Iulia, în calitate de proprietar al imobilului situat administrativ în municipiul Alba Iulia, astfel:


-teren în suprafață de 25.659 mp, identificat sub numărul cadastral:101102

şi


S.C. 4P RENEWABLES ALBA IULIA S.R.L., cu sediul în Municipiul Bucureșt, Sector 2, str.Barbu Văcărescu, nr.241A, Clădirea Barbu Văcărescu Offices, et.6, cod poștal 020276, înregistrată la Oficiul Registrului Comerțului sub nr.J2022006791407, având CIF RO 45938562, cu Identificator Unic la Nivel European (EUID) ROONRC.J40/6791/2022, reprezentată legal prin Administrator ______în calitate de beneficiară.


Întrucât


A.Beneficiarul intenționează să construiască și să opereze pe teritoriul Municipiului Alba Iulia, jud.Alba, în conformitate cu dispozițiile HCL nr.68/25.02.2025 privind Aprobarea documentației de urbanism: P.U.Z. ÎN VEDEREA CONSTRUIRII UNEI CAPACITĂȚI DE GENERARE ȘI STOCARE ENERGIE ELECTRICĂ ALBA IULIA, COMPUSĂ DIN INSTALAȚII DE PRODUCERE ȘI STOCARE A ENERGIEI ELECTRICĂ, ÎMPREJURIMI ȘI POSTURI DE TRANSFORMARE Jud. Alba, Mun. Alba Iulia, extravilan, terenurile asociației micilor proprietari, foștilor grăniceri și composesoratul Bărăbanț un parc fotovoltaic cu o putere instalată de 158 MW și instalație de stocare, care împreună cu toate echipamentele și instalațiile adiacente, inclusiv, fără a se limita la stațiile de transformare, cablurile electrice, orice alte elemente ale instalației de utilizare, respectiv de conectare și drumurile, denumite împreună ”Centrala”;

B.Pe terenul descris mai sus urmează a se amplasa următoarele rețele electrice ce intră în componența Centralei proprietatea beneficiarului S.C. 4P RENEWABLES ALBA IULIA S.R.L., necesare pentru construirea și operarea acesteia: 


-LES 220 Kv și fibră optică în lungime de 150 m și lățime de 1,5 m, suprafața afectată fiind de 225 mp, amplasate conform schiței anexate (denumite în continuare ”rețele electrice”). 

Părţile doresc să reglementeze situaţia juridică a terenului unde se află amplasate rețelele electrice menționate mai sus.


În consecinţă, Părţile au convenit încheierea prezentei convenții de constituire a dreptului de uz, servitute și acces la utilitățile publice, cu următoarele clauze:


Capitolul II – Obiectul convenției


Art.2.(1) Proprietarul terenului prezentat mai sus constituie în favoarea Beneficiarului pentru suprafața ocupată de rețelele electrice descrise mai sus:


A.dreptul de uz şi de servitute, drepturi ce vor fi exercitate de către beneficiar conform dispoziţiilor Legii energiei electrice şi a gazelor naturale nr.123/2012, cu modificările şi completările ulterioare;


B.dreptul de acces la utilităţile publice pentru asigurarea funcţionării normale, a retehnologizării, reparaţiei, reviziei, lucrărilor de intervenţie ori în caz de avarie la rețelele electrice mai sus arătate.


(2) Exercitarea drepturilor de uz, servitute şi acces la utilităţile publice asupra terenului afectat de rețelele electrice se realizează cu titlu gratuit pe toată durata de existenţă a acestora.


(3) Accesul va fi permis numai pe acea suprafaţă de teren care este strict necesară pentru efectuarea lucrărilor de retehnologizare, racordare de noi utilizatori, reparaţie, revizie, lucrărilor de intervenţie ori în caz de avarie la rețelele electrice amplasate pe teren.


Capitolul III – Durata convenției


Art.3. (1)Convenția intră în vigoare de la data semnării lui de către reprezentanţii autorizaţi ai părţilor şi este valabil pe toată durata existenţei instalaţiilor.


(2) Planul de situaţie al terenului este anexat la prezenta convenție şi formează Anexa la aceasta.


Capitolul IV – Drepturile şi obligaţiile Părţilor


Art.4. (1) Proprietarul are următoarele drepturi şi obligaţii:


a). Proprietarul va permite accesul neângrădit al personalului şi al utilajelor Beneficiarului, precum şi al firmelor autorizate care prestează servicii pentru Beneficiar de oricâte ori este necesar, în scopul executării lucrărilor de modificare, reparaţii, întreţinere şi exploatare a rețelelor electrice.


b). Proprietarul se obligă, prin încheierea prezentei convenții, că nu va emite pretenţii financiare legate de existenţa instalaţiilor amplasate pe proprietatea sa, care aparţin beneficiarului, ori pentru racordarea altor utilizatori din instalaţiile în cauză şi se obligă să transmită aceste drepturi şi obligaţii şi succesorilor proprietari/administratori ai imobilelor în cauză.


(2) Beneficiarul are următoarele drepturi şi obligaţii:


a).Beneficiarul are un drept de uz și servitute cu titlu gratuit asupra terenului ocupat de rețelele electrice mai sus arătate şi dreptul de acces la utilităţile publice pentru asigurarea funcţionării normale, a retehnologizării, reparaţiei, reviziei, lucrărilor de intervenţie ori în caz de avarie la rețelele electrice mai sus arătate, ce vor fi exercitate de către beneficiar conform dispoziţiilor Legii energiei electrice şi a gazelor naturale nr.123/2012, cu modificările şi completările ulterioare;


b).De drepturile rezultate din prezenta convenție beneficiază şi succesorii legali ai Beneficiarului.


c).Beneficiarul se obligă să exercite drepturile de uz, de servitute şi acces la utilităţile publice cu bună credinţă, ori de câte ori este nevoie.În cazul unei intervenţii pe terenul descris mai sus, beneficiarul se obligă să refacă amplasamentul la starea iniţială în cel mai scurt timp posibil.


Capitolul V – Răspunderea părților

Art.5.(1). Orice litigiu, neânţelegere, pretenţie care rezultă din sau este în legătură cu semnarea, interpretarea, executarea sau încetarea prezentei convenții, se va soluţiona în mod amiabil de către Părţi, inclusiv prin mediere.În cazul în care părţile nu se înţeleg, respectivul litigiu, neânţelegere sau pretenţie se va soluţiona de către instanţele judecătoreşti competente.


(2)Apărarea în justiție a dreptului de proprietate/administrare revine titularului dreptului.


(3)Forța majoră apără de răspundere în condițiile legii.


Capitolul VI – Dispoziții finale

Art.6. Prezenta convenție intră în vigoare la data semnării ei de către părțile contractante.


Art.7. Modificarea sau completarea prezentei convenții se poate efectua cu acordul părților, prin act adițional, în condițiile legii.


Art.8. Anexa nr.1 la prezenta convenție, face parte integrantă din aceasta.


Art.9. Prezenta convenție a fost redactată în 2(două) exemplare, câte 1 pentru fiecare parte semnatară, fiecare dintre ele fiind un original şi s-a semnat de către părţi azi ________________.


PROPRIETAR                                                                    BENEFICIAR

   MUNICIPIUL ALBA IULIA                                               SC. 4P RENEWABLES

                                                                                                        ALBA IULIA SRL

                                                                                                       ADMINISTRATOR


Iniţiator                                                                                        Avizat


            PRIMAR                                                                          SECRETAR GENERAL
PLEȘA GABRIEL CODRU                                                              MARCEL JELER
